钦定古今图书集成/明伦汇编/人事典/第103卷 > 尔雅 > 《出门赋》欧阳詹
## 钦定古今图书集成/明伦汇编/人事典/第103卷 > 尔雅 > 《出门赋》欧阳詹

出门辞家兮，人有志而思逞，予纷然以远游，别天性
之至慈，去人情之好仇。严训诫予以勿久，指蒲柳以
伤秋。弱室咨予以遄归，目女萝而起愁。心眷眷以缠
绵，泪浪浪而共流。惕怀安以败名，曾何可以少留？于
是驱忠信以为车，执艺业以为贽，越三江而逾五岭，
望尧旌以求试。庶以程功取爵，建德扬名，获甘旨以
报勤，光昼锦以回衡。如弧斯张，如鸟斯征。射百步而期中，非三年而不鸣。“飋天寒，峥嵘岁晚。鹊联翩而
不定，蓬悠扬而自转。逮前程之尚遥，顾所离而日远。
事纷拏以争校，情交戾而不和。退藩篱则弱羽恋于
云路，激龙门则纤鳞限乎尺波。身违日日之晨昏，怀
恋恋而莫遣。亲益年年之羸老，思摇摇而若何。慜灵
辄于困穷，举冀缺于垄亩。一仁声之永大，一孝德之
兹久。伊锡类以极穷，岂今无而昔有。乃循否泰而俟
命，点风尘以食艰。苟疏溟而纳流，愿覆篑以成山。路
实多岐，丝无定色。任元黄之濡染，信疆理之南北。管
因媒而解缚，越自遇而升车。虞先荣而后悴，姜始卷
而终舒。伤哉数子之税驾，吾未知其所如。